section_heading: Utjecaj legirajućih elemenata u čeliku
paragraph_text: S obzirom na afinitet prema ugljiku, legirajući elementi se mogu podijeliti na karbidotvorce (npr. krom, volfram, molibden, vanadij, titan, niobij, tantal) i nekarbidotvorce (npr. nikal, mangan, kobalt). Karbidotvorci se najčešće spajaju s ugljikom u karbide Cr<sub>7</sub>C<sub>3</sub>, Cr<sub>23</sub>C<sub>6</sub>, W<sub>2</sub>C, WC, Mo<sub>2</sub>C, VC, V<sub>4</sub>C<sub>3</sub>, TiC, TaC, NbC, Fe<sub>3</sub>C i dr., ali mogu također dijelom supstituirati u kristalnu rešetku željeza te stvarati intermetalne spojeve (npr. FeCr, Fe<sub>2</sub>Mo i dr.).